​ມີ​ການ​ໂຈມ​ຕີ ດ້ວຍລະ​ເບີດ ສະຫຼະ​ຊີບ ໃກ້​ສະ​ຖານ​ທູດ ສະ​ຫະ​ລັດ ໃນ​ປະ​ເທດ ຕູ​ນີ​ເຊຍ
ໂຄ​ສົກ​ກະ​ຊວງ, ທ່ານ ຄາ​ເລັດ ລາ​ຢູ​ນີ ໄດ້​ກ່າວ​ວ່າ ນຶ່ງ​ໃນ​ເຈົ້າ​ໜ້າ​ທີ່ຫ້າ​ຄົນ ​ທີ່​ໄດ້​ຮັບ​ບາດ​ເຈັບ​ຈາກ​ການ​ລະ​ເບີດ​ ໄດ້​ເສຍ​ຊີ​ວິດຫຼັງ​ຈາກ​ການ​ຜ່າ​ຕັດ.
ກະຊວງພາຍໃນຕູນີເຊຍ ກ່າວວ່າ ມືລະເບີດສະຫຼະຊີບສອງຄົນໄດ້ລະເບີດຕົນເອງຢູ່ໃກ້ກັບສະຖານທູດ ສະຫະລັດ ໃນປະເທດ ຕູນີເຊຍ ໃນວັນສຸກມື້ນີ້, ເຮັດໃຫ້ຕຳຫຼວດຄົນນຶ່ງ ເສຍຊີວິດ ແລະ ບາດເຈັບສີ່ຄົນ, ອີງຕາມລາຍງານຂອງອົງການຂ່າວເອພີ ສະມາຊິກສະພາ ທ່ານ ຢອສຣີ ດາລີ, ເຊິ່ງເປັນຫົວໜ້າກອງກຳລັງຕິດອາວຸດ ແລະ ຄະນະກຳມາທິການຮັກສາຄວາມປອດໄພ ໄດ້ຢືນຢັນລາຍງານຂອງຜູ້ເຫັນເຫດການວ່າ ມືລະເບີດໄດ້ຂີ່ລົດຈັກ ທ່ານ ດາລີ ໄດ້ກ່າວໃນການສຳພາດກັບວິທະຍຸ ໂມຊາອິກ ວ່າພວກເຂົາໄດ້ລະເບີດຕົນເອງ ເວລາທີ່ຕຳຫຼວດລາດຕະເວນໄດ້ຢຸດພວກເຂົາ ເພື່ອຖາມວ່າພວກເຂົາຈະໄປໃສ ທ່ານ ໂຊຟຽນ ແຊລລິຕີ, ໂຄສົກຫ້ອງການປາບປາມລັດທິກໍ່ການຮ້າຍຂອງ ສະພານິຕິບັນຍັດ ໄດ້ກ່າວວ່າ ລົດຈັກຂອງມືລະເບີດແມ່ນ “ເຕັມໄປດ້ວຍລະເບີດ ” ທ່ານໄດ້ອະທິບາຍໃນວິທະຍຸ ໂມຊາອິກ ກ່ຽວກັບ ເຫດການທີ່ເປັນຕາຢ້ານນັ້ນວ່າ ຊິ້ນສ່ວນສົບຂອງພວກນັກໂຈມຕີໄດ້ຟົ້ງໄປໄລຍະໄກ ຕຳຫຼວດຫຼາຍຄົນໄດ້ຫຸ້ມລ້ອມສະຖານທູດຢູ່ເຂດນອກຂອງນະຄອນຫຼວງ ຕູນີສ, ຫຼັງຈາກການລະເບີດ ນັກແມ້ນປືນ ແມ່ນສາມາດແນມເຫັນໄດ້ ຢູ່ເທິງຫຼັງຄາຂອງຕຶກທີ່ຢູ່ໃກ້ຄຽງ ແລະ ຖະໜົນທີ່ສຳຄັນໄດ້ຖືກປິດ ໜ່ວຍຮັກສາຄວາມປອດໄພແມ່ນໄດ້ຖືກແຈ້ງໃຫ້ມີສະຕິລະວັງຕົວສູງສຸດ, ອີງຕາມການກ່າວຂອງກະຊວງພາຍໃນ ໂຄສົກກະຊວງ, ທ່ານ ຄາເລັດ ລາຢູນີ ໄດ້ກ່າວວ່າ ນຶ່ງໃນເຈົ້າໜ້າທີ່ຫ້າຄົນທີ່ໄດ້ຮັບບາດເຈັບຈາກການລະເບີດ ໄດ້ເສຍຊີວິດຫຼັງຈາກການຜ່າຕັດ ພົນລະເຮືອນຄົນນຶ່ງໄດ້ຮັບບາດເຈັບເລັກນ້ອຍ